Əsgərlər unudulanda ölürlər

Əsgərlər unudulanda ölürlər — 2018-ci ildə Azərbaycanda istehsal olunmuş tammetrajlı sənədli filmƏsgərlər unudulanda ölürlər . azertag.az, 11.10.2018 .

 Texniki məsələlər 
Jurnalist Arif Əliyevin "Yalama" povesti əsasında ekranlaşdırılmış bu film Azərbaycan Xalq Cümhuriyyətinin 100 illiyinə həsr olunmuşdur.

Film ARB televiziya kanalının "Aranfilm" Kino Mərkəzində hazırlanmışdır.

Filmin çəkilişləri dörd ay davam etmişdir. Çəkilişlər Bakıda, Yalamada, Xaçmazda, habelə Gürcüstanda, Türkiyədə, Rusiyada aparılmışdır.

 Məzmunu 
Filmdə 1920-ci ildə Azərbaycana təcavüz etmiş 70 minlik XI Qırmızı Ordunun qarşısına birinci çıxan və son nəfəsinədək düşmən qarşısından çəkilməyən Yalama qarnizonunun 350 igid əsgərinin taleyindən bəhs edilir. Qarnizonun 350 əsgəri 70 minlik işğalçı ordunun zərbəsi qarşısında Yalama döyüşü zamanı iki saat duruş gətirmiş və son nəfəsinə qədər mövqeyindən çəkilməmişdir.

 Musiqi 
Bəstəkar Vaqif Gərayzadə film üçün orijinal musiqi bəstələyib. Belə ki, filmdə istifadə olunan mahnıların mətnləri şəhid əsgərlərin son məktublarında yazdıqları şeirlər əsasında tərtib olunmuşdur.

 Filmin heyəti 

 Film üzərində işləyənlər 
Ssenari müəllifi: Arif Əliyev
Rejissor: Rövşən Almuradlı"Əsgərlər unudulanda ölürlər" — "Yalama" ekranlaşdırılır . aznews.az, 20.08.2018 
Baş operator: Rafiq Əliyev
Bəstəkar: Vaqif Gərayzadə
Montaj və qrafika: Pərviz Səlimov
İcraçı direktor: Nicat Məmmədov
Prodüser: Arif Əliyev

 Təqdimatı 
20 noyabr 2018-ci il tarixində Nizami Kino Mərkəzində filmin təqdimatı keçirilmişdir“Əsgərlər unudulanda ölürlər” sənədli filminin təqdimatı . turan.az, 19.11.2018 .

Təqdimatla bağlı ən üzücü hadisə 2019-cu ilin 2 aprel tarixində olmuşdur. Belə ki, həmin gün səhər saatlarında şəhərin Sülh küçəsində Qubaya rejissoru olduğu "Əsgərlər unudulanda ölürlər" filminin təqdimatına getməyə hazırlaşan Rövşən Almuradlının vəziyyəti qəflətən pisləşir. Əraziyə dərhal təcili tibbi yardım çağırılır. Lakin o, xəstəxanaya aparılarkən yolda dünyasını dəyişirAzərbaycanın tanınmış rejissoru dayanacaqda vəfat edib- FOTO . xeberle.com, 02.04.2019 .

 İstinadlar 

 Xarici keçidlər 
"ayna.az" "YouTube" kanalının "Əsgərlər unudulanda ölürlər" adlı verilişinin videosu 
Filmin Sumqayıtda təqdimatı 
"Bakı Press Klub" "YouTube" kanalında "Əsgərlər unudulanda ölürlər" filmi 

Kateqoriya:2018-ci ilin Azərbaycan filmləri
Kateqoriya:Tammetrajlı sənədli filmlər
Kateqoriya:Azərbaycan Xalq Cümhuriyyəti haqqında filmlər